后现代

后现代是种介概念范围搭仔思想体系，搭多数现代主义个物事（疋似讲唯物主义、现实主义、实证主义、形式主义、结构主义、教条主义还有还原主义）正好反一反。后现代批评人觉着自家好客观认识世界；佢拉觉着，社会动力，疋似权力还有等级制度迭种介影响人对世界个概念个物事，对人哪恁建立知识、哪恁去用知识，影响是老关键个。

后现代搭现代主义是反个，佢拉考虑问题个辰光，偏向唯心主义、构成主义、相对主义、多元主义还有怀疑主义。

后现代主义本身弗是哲学运动，准确来讲，后现代主义是交关后现代风格个哲学方法、批评方法混起来，其中名气顶响个是女性主义（feminism）、后结构主义（post-structuralism）。调句言话来讲，后现代主义弗是探究哲学个办法，倒是来许用非传统个路子去接近传统观点，所谓非传统个路子就是讲弗好顺牢已经建立个上层建筑个式样。迭恁一来呢，后现代主义到底啥意思、想做啥，就老难定义了，葛落佢只概念乃朝还是蛮复杂个，争议阿弗少，各人一直辩论弗清爽。

后现代主义个观点来许20世纪50年代横里形成功，到60年代开始主导文学、艺术搭思想。最早接受后现代主义个时艺术方面，来许19世纪，算是对现代主义眼没用场个遗产个反映；20世纪初后现代作为全面个反现代主义扩展到其它学科浪。

分类:文化